# SLOVENSKÝ STOLNOTENISOVÝ ZVÄZ

***Černockého 6, 831 53 Bratislava***

V Bratislave 30.12.2019

**ŠKOLENIE HLAVNÝCH ROZHODCOV**

**Komisia rozhodcov SSTZ organizuje** **školenie pre rozhodcov, ktorí vykonávajú alebo majú záujem vykonávať funkciu hlavného rozhodcu a zástupcu hlavného rozhodcu na turnajoch a podujatiach organizovaných SSTZ.**

**Školenie sa uskutoční dňa 26.1.2020 vo Zvolene,**

**v  Technickej univerzite, ul. T.G. Masaryka 24.**

**Bližšie informácie oznámime do 17.1.2020 prihláseným záujemcom a uverejníme ich aj na stránke** [**www.sstz.sk**](http://www.sstz.sk) **v komisii rozhodcov.**

**PROGRAM:** 8.30 - 9.00 hod. – prezentácia

9.00 - 19.00. – školenie

**Školenie je povinné pre rozhodcov vykonávajúcich tieto funkcie na SPM, majstrovstvách SR jednotlivcov a družstiev dospelých a mládeže, ktorým skončila platnosť. Zároveň účasť na školení odporúčame aj rozhodcom s platnou licenciou A, prípadne B, ktorí majú záujem tieto funkcie vykonávať perspektívne a hlavným rozhodcom s platnou licenciou hlavného rozhodcu.**

**Rozhodcovia, ktorí sa zúčastnia školenia, získajú oprávnenie vykonávať tieto funkcie do roku 2025.**

Každý účastník je povinný mať pred príchodom na školenie preštudované predovšetkým Pravidlá stolného tenisu, Súťažný poriadok SSTZ a Príručku pre rozhodcov ITTF. Uvedené materiály sú publikované na webovej stránke SSTZ (www.sstz.sk).

**Prihlášky na školenie je potrebné poslať najneskôr do 20.1.2020 na e-mailovú adresu** [**sstz6@sstz.sk**](mailto:sstz6@sstz.sk) **a stanislav.sladkovic@gmail.com.**

Ivica Hatalová Ján Vaniak

generálny sekretár SSTZ predseda komisie rozhodcov SSTZ

v.r. v.r.